
Sülysáp Város Önkormányzata

Polgármesterétől

2241 Sülysáp, Szent István tér 1.

Telefon, fax: (06-29) 435-001, (06-29) 435-003

NYILVÁNOS
Szám: S/5279-…/2017
Előterjesztés elkészítésének időpontja: 2017. szeptember 8.
Előterjesztést készítette: Novákné Dutkai Szilvia vagyongazdálkodási ügyintéző
Előterjesztést jóváhagyta: dr. Tóth Krisztina jegyző

Előterjesztést véleményezi: PVB
Döntés módja: nyílt szavazás, egyszerű szótöbbség
Melléklet: helyszínrajz, kérelem
E L Ő T E R J E S Z T É S

Sülysáp Város Önkormányzata Képviselő-testületének

2017. szeptember 21-én tartandó munkaterv szerinti ülésére

10. napirendhez

Tárgy: Sülysáp 2514 és 2515 hrsz. alatti ingatlanokra érkezett vételi ajánlat
Tisztelt Képviselő-testület!
Lakatos Krisztiánné Sülysáp, Laky dűlő 2033/1 hrsz. alatti lakos vételi ajánlatot terjesztett elő a Sülysáp Város Önkormányzata tulajdonában álló Sülysáp 2514 és 2515 hrsz.-ú zártkerti művelés alól kivett művelési ágú ingatlanokra. Az ingatlanok vételáraként összesen 1 000 000 Ft, vagyis 269 Ft/m2 árat ajánlott fel. (Az ingatlanok áfamentesen értékesíthetők.)
Az önkormányzat vagyonáról és a vagyongazdálkodás szabályairól szóló 3/2012. (II. 28.) önkormányzati rendelete alapján:

· Sülysáp 2514 hrsz.-ú ingatlan 1849 m2 területű, zártkerti művelés alól kivett, 8,6 m széles forgalomképes üzleti vagyon. A földrészlet az ingatlanvagyon-kataszter adatai szerint 100 000 Ft értékű. 
· Sülysáp 2515 hrsz.-ú ingatlan 1870 m2 területű, zártkerti művelés alól kivett, 8,4 m szélességű forgalomképes üzleti vagyon. A földrészlet az ingatlanvagyon-kataszter adatai szerint 100 000 Ft értékű. 

Az ingatlanok Sülysáp zártkerti területén találhatók, a Laky és Haleszi dűlő között, és a Helyi Építési Szabályzatról szóló 13/2010. (IX. 23.) önkormányzati rendelet (továbbiakban: HÉSZ) 78. § értelmében az Mk-1 jelű kertes mezőgazdasági övezetbe tartoznak. Az övezetben a beépítés feltétele hogy a telek átlagszélessége elérje a 16 m-t. Az ingatlanok nem beépíthetők, azonban a két ingatlan telekösszevonása után kialakuló ingatlan területén mezőgazdasági hasznosítás építményei helyezhetők el. Az ingatlanok fákkal, cserjékkel benőtt gondozatlan területek, lekerítve nincsenek. 

A két ingatlan együttes megvásárlásának előnye tehát az, hogy miután egymás mellett fekszenek, telekalakítással két olyan terület alakítható ki, amelyen már építmény létesíthető.

Az ingatlanok darabonkénti becsértéke (piaci értéke) – az elmúlt időszakban a Polgármesteri Hivatal látókörébe került adásvételi, illetve árverési ügyek alapján – 350-550 ezer forint között mozog, ezért a vételi ajánlat e szempontból támogatható.
Kérem az előterjesztés szíves megtárgyalását, és döntésük meghozatalát.
…/2017. (IX. 21.) ÖKT határozati javaslat

Sülysáp Város Önkormányzatának Képviselő-testülete az önkormányzat vagyonáról és a vagyongazdálkodás szabályairól szóló 3/2012. (II. 28.) önkormányzati rendelete alapján

1./ Lakatos Krisztiánné 2241 Sülysáp, Laky dűlő 2033/1 hrsz. alatti lakos ingatlanonként 500.000 Ft, összesen 1.000.000 Ft összegű vételi ajánlatát az önkormányzat tulajdonában álló Sülysáp 2514 hrsz.-ú 1849 m2 területű és a Sülysáp 2515 hrsz.-ú, 1870 m2 területű zártkerti művelés alól kivett földrészletekre elfogadja / nem fogadja el.

2./ felkéri és felhatalmazza a polgármestert a szükséges intézkedések megtételére, a szerződés aláírására.





Határidő: 2017. október 31.
Felelős: polgármester
Sülysáp, 2017. szeptember 8.

Horinka László s.k.

